Sentenza tal-Qorti Ġenerali tad-9 ta’ Frar 2017 – zero vs EUIPO – Hemming (ZIRO)
(Kawża T-106/16) 1
(“Trade mark tal-Unjoni Ewropea – Proċedimenti ta’ oppożizzjoni – Applikazzjoni għat-trade mark figurattiva tal-Unjoni Ewropea ZIRO – Trade mark figurattiva tal-Unjoni Ewropea preċedenti zero – Raġuni relattiva għal rifjut – Probabbiltà ta’ konfużjoni – Artikolu 8(1)(b) tar-Regolament (KE) Nru 207/2009”)
Lingwa tal-kawża: l-Ingliż
Partijiet
Rikorrenti: zero Holding GmbH & Co. KG (Bremen, il-Ġermanja) (rappreżentant: M. Nentwig, avukat)
Konvenut: L-Uffiċċju tal-Proprjetà Intellettwali tal-Unjoni Ewropea (rappreżentanti: M. Vuijst u H. O’Neill, aġenti)
Parti oħra fil-proċedimenti quddiem il-Bord tal-Appell tal-EUIPO: Oliver Hemming (Cadbury, ir-Renju Unit)
Suġġett
Rikors ippreżentat kontra d-deċiżjoni tar-Raba’ Bord tal-Appell tal-EUIPO tat-12 ta’ Jannar 2016 (Każ R 71/2015-5), dwar proċedimenti ta’ oppożizzjoni bejn zero Holding u M. Hemming.
Dispożittiv
Id-deċiżjoni tar-Raba’ Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tat-12 ta’ Jannar 2016 (Każ R 71/2015-5) hija annullata.
L-EUIPO huwa kkundannat għall-ispejjeż.
____________
1     ĠU C 175, 17.5.2016.